open-index/open-wikipedia-markdown huggingface dataset:
אזרבייג'ן באירוויזיון 2023

**[[אזרבייג'ן באירוויזיון|אזרבייג'ן]] השתתפה ב[[אירוויזיון 2023]]**, שהתקיים בליברפול שב, עם השיר "Tell Me More" בביצוע טוראלטוראןX. זו הייתה השתתפותה ה-15 של המדינה בתחרות הזמר של האירוויזיון.

## רקע

קדם ל-2023 השתתפה אזרבייג'ן בתחרות הזמר של האירוויזיון 14 פעמים מאז הצטרפותה ב-2008. היא זכתה באירוויזיון 2011, עם השיר "Running Scared" של אל וניקי. עד לשנת 2017 העפילה אזרבייג'ן לשלב הגמר בתמידות. היא אף הגיעה למקום השלישי ב-2009 ולמקום השני ב-2013. באירוויזיון 2018, כשאייסל נבחרה לייצג את המדינה עם "X My Heart", נרשמה החמצת הגמר הראשונה שלה. באירוויזיון 2019 נשלח צ'ינגיז מוסטפייב עם "Truth", והחזיר את אזרבייג'ן לגדולותיה כשדורג במקום השמיני עם 302 נקודות. באירוויזיון 2022 ייצג את המדינה נדיר רוסטמלי עם "Fade To Black", שהגיע למקום ה-16 עם 106 נקודות.

## לפני האירוויזיון
הנציג האזרי לאירוויזיון 2023 נבחר באופן על ידי רשות השידור הממלכתית İctimai Television (İTV). במהלך חודש דצמבר 2022 יצאה רשות השידור בקול קורא להגשת מועמדות לייצוג המדינה. מועד סגירת הרישום הוארך עד ל-15 בינואר 2023. לאחר מכן חשפה İTV כי התקבלו למעלה מ-200 שירים פוטנציאליים, כשרובם הוגשו על ידי כותבים מרחבי העולם. וסיף ממדוב, ראש המשלחת האזרית לאירוויזיון, הצהיר כי בכוונתו לתת עדיפות לאמנים מקומיים באירוויזיון 2023:

ב-1 בפברואר 2023 טען הזמר ראוף קינגסלי כי İTV בחרה בלהקת מאמאמאמא לייצוג המדינה, בשל הקרבה לאלדר גאסימוב, שעובד במשלחת האזרית לאירוויזיון. רשות השידור הפריכה את ההאשמות, והצהירה כי נותרו חמישה אמנים פוטנציאליים. שמותיהם נחשפו למחרת. האמן הנבחר נקבע על ידי ועדה מיוחדת שהקימה İTV.

טוראלטוראןX הוכרזו כנציגי המדינה ב-9 במרץ 2023. שירם, "Tell Me More", יצא לאור ב-13 במרץ.

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. אזרבייג'ן שובצה למחצית השנייה של חצי הגמר הראשון, שיתקיים ב-9 במאי 2023.

לאחר שפורסמו כל השירים המתחרים לתחרות של 2023 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אזרבייג'ן שובצה כמדינה ה-12, אחרי שוודיה ולפני צ'כיה. ב-11 במאי 2023 ביצע הצמד את "Tell Me More" על בימת חצי הגמר הראשון של אירוויזיון 2023. הוא נכשל בניסיון להעפיל לגמר התחרות, שהתקיים ב-13 במאי.

### הצבעה
#### נקודות שהוענקו לאזרבייג'ן
##### חצי הגמר

#### נקודות שהוענקו על ידי אזרבייג'ן
##### חצי הגמר

##### גמר

##### תוצאות הצבעה מפורטות

## קישורים חיצוניים

## הערות שוליים

קטגוריה:מדינות באירוויזיון 2023
קטגוריה:אזרבייג'ן באירוויזיון
מהמט אאורליו

**מחמט אאורליו** (בטורקית: **Mehmet Aurelio**; נולד ב-15 בדצמבר 1977) הוא כדורגלן עבר ברזילאי בעל אזרחות טורקית ששיחק בעמדת הקשר.

## קריירת מועדונים
אאורליו נולד בברזיל בשם מרקו אאורליו בריטו דוס פראזרס (בפורטוגזית: **Marco Aurélio Brito dos Prazere**). אאורליו התחיל לשחק כדורגל בקבוצת הנוער של באנגו ובגיל 18 חתם בפלמנגו.

בשנת  חתם באולריה וכעבור חצי שנה חתם בטרבזונספור מליגת העל הטורקית. ב-10 באוגוסט ערך את הופעת הבכורה שלו בקבוצה בניצחון 1-2 נגד בשיקטש. כעבור שבועיים הבקיע את שער הבכורה שלו בקבוצה בניצחון 0–5 נגד בורסאספור, במשחק בו גם הוסיף בישול.

בקיץ  חתם בפנרבחצ'ה במדיה שיחק 5 עונות. אאורליו זכה עם המועדון ב-3 אליפויות ואף היה שותף להישג השיא של המועדון בליגת האלופות כאשר הגיע לרבע הגמר בו הודחה פנרבחצ'ה על ידי צ'לסי. במשחק הראשון נגד צ'לסי בישל את השער הראשון בדרך לניצחון 1-2, אך בעקבות הפסד 0–2 בגומלין הודחה פנרבחצ'ה.

בקיץ  חתם בריאל בטיס מהלה ליגה. בסוף אפריל  נפצע בברכו וחזר לשחק רק כעבור כחצי שנה, לאחר שהקבוצה ירדה לליגה הספרדית השנייה. אאורליו היה שותף לחזרה של המועדון לליגה הראשונה אחרי עונה אחת.

בקיץ  חזר לטורקיה וחתם בבשיקטש במדיה שיחק שנתיים וחצי, עמה זכה בגביע הטורקי בעונתו הראשונה.

ב-1 במרץ 2013 חזר לברזיל וחתם באולריה במדיה שיחק שנתיים.

לאחר פרישתו שימש כעוזר מאמן בקבוצות שונות, ואף שימש כמאמן זמני בגזטפה. בעונת  אימן את צ'ורום.

## קריירה בינלאומית
ביולי  אאורליו קיבל אזרחות טורקית ושינה את שמו ל"מחמט". ב-16 באוגוסט ערך את הופעת הבכורה שלו בנבחרת טורקיה בניצחון 0–1 נגד  והפך למתאזרח הראשון בתולדות הנבחרת. ב-12 בספטמבר 2007 הבקיע את שער הבכורה שלו בנבחרת במשחק נגד .

אאורליו זומן לסגל הנבחרת לקראת יורו 2008 והיה שותף להגעה שלה למקום השלישי, הישג השיא של הנבחרת.

## תארים
; טרבזונספור
*הגביע הטורקי: 

; פנרבחצ'ה
*ליגת העל הטורקית: , , 
*הסופר הקאפ הטורקי: 

; בשיקטש
*הגביע הטורקי: 

## קישורים חיצוניים

קטגוריה:כדורגלנים טורקים
קטגוריה:כדורגלנים ברזילאים
קטגוריה:מגני כדורגל טורקים
קטגוריה:מגני כדורגל ברזילאים
קטגוריה:ריו דה ז'ניירו: כדורגלנים
קטגוריה:כדורגלני פלמנגו
קטגוריה:כדורגלני טרבזונספור
קטגוריה:כדורגלני פנרבחצ'ה
קטגוריה:כדורגלני ריאל בטיס
קטגוריה:כדורגלני בשיקטש
קטגוריה:מאמני כדורגל טורקים
קטגוריה:מאמני כדורגל ברזילאים
קטגוריה:ספורטאים ברזילאים בספרד
קטגוריה:ספורטאים טורקים בספרד
קטגוריה:טורקים שנולדו ב-1977
קטגוריה:ברזילאים שנולדו ב-1977
איב הארלו

**איב הארלו** (באנגלית: **Eve Harlow**; נולדה ב-) היא שחקנית קנדית-ישראלית. היא ידועה בתפקידיה בסדרות הטלוויזיה, "100", "סוכני S.H.I.E.L.D.", "סוכן הלילה" ו"מסע בין כוכבים: דיסקברי".

היא זכתה בפרס ליאו והייתה מועמדת לפרס ג'מיני .

## ביוגרפיה
הארלו נולדה במוסקבה, ברית המועצות, למשפחה יהודית. בהיותה תינוקת בת שלושה חודשים, משפחתה עלתה לישראל. הם עברו לוונקובר, קולומביה הבריטית, קנדה שבע שנים מאוחר יותר.

## קריירה
בשנת 2007, החלה הארלו לשחק תפקידים קטנים בסרטים קצרים, סרטים עלילתיים וסדרות טלוויזיה שונות; התפקיד הראשון שהיא לוהקה אליו היה תפקיד קטן בסרט זוכה פרס האוסקר משנת 2007, "ג'ונו".

בשנת 2008, הארלו לוהקה לתפקיד טינה רנוולד בסדרת טלוויזיה קנדית "The Guard". על תפקיד זה, זכתה הארלו בפרס ליאו עבור הופעת המשנה הטובה ביותר של שחקנית בסדרה דרמטית בשנת 2009, והייתה מועמד לפרס ג'מיני בשנת 2010. לאחר מכן, היא המשיכה לשחק בהתמדה על המסך, והופיעה בסרטים, בהם מותחן האימה "האיש הגבוה" (2012), וסדרות טלוויזיה, בהן  "Flashpoint" משנת 2011 ו-"Cracked", בשנת 2013.

ב-2012 היא שיחקה בתפקיד ראשי בסרט הקצר "כשאתה ישן", בבימויה של אשלי מקנזי, שזכה במספר פרסים והוקרן בפסטיבלי קולנוע ברחבי העולם, בעיקר בפסטיבל קאן.

בשנת 2014, הארלו שיחקה בתפקידי אורח במספר סדרות טלוויזיה, בהן "פארגו", "ההריגה" ו"נערה האבודה". באותה שנה, היא גם לוהקה לתפקיד משנה בעונה השנייה של סדרת הטלוויזיה "100". ב-2015, הארלו גילמה את טיילור קראוויד במיני-סדרה "Heroes Reborn" של NBC, המבוססת על הסדרה המקורית, וכן הופיעה בסדרת הטלוויזיה "UnREAL" בתור בת'אני, השותפה לדירה של הדמות הראשית רייצ'ל גולדברג, בגילומה של שירי אפלבי.

בשנת 2017, הארלו לוהקה לתפקיד טס, דמות חוזרת בעונה החמישית של "סוכני S.H.I.E.L.D.", וכמלודי בפיילוט לדרמה המשפטית "The Jury".

בשנת 2023 החלה לשחק כמתנקשת בסדרת הטלוויזיה של נטפליקס "סוכן הלילה".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:ישראלים שהיגרו לקנדה
קטגוריה:ישראלים ילידי ברית המועצות
קטגוריה:שחקניות קולנוע וטלוויזיה קנדיות
קטגוריה:ישראליות שנולדו ב-1989
קטגוריה:ישראלים שנולדו ב-1989
קטגוריה:קנדיות שנולדו ב-1989
קטגוריה:קנדים שנולדו ב-1989
לוסיאני ביוקנן

**לוסיאני ביוקנן** (באנגלית: **Luciane Buchanan**; נולדה ב-18 ביולי 1993) היא שחקנית ויוצרת קולנוע ניו זילנדית.

## ביוגרפיה
ביוקנן נולדה וגדלה באוקלנד. היא ממוצא טונגני וסקוטי. היא למדה משחק במרכז לאמנויות הבמה של אוקלנד (TAPAC), חלקם אצל מירנדה הארקורט. היא סיימה תואר ראשון בדרמה ופסיכולוגיה מאוניברסיטת אוקלנד בשנת 2017.

## קריירה
הופעתה הראשונה הייתה בסרט הטלוויזיה "בילי". בשנת 2013 שיחקה בתפקיד חוזר בסדרת הטלוויזיה הניו זילנדית "The Blue Lily".

בין השנים 2016–2017 שיחקה בתפקיד ראשי בסדרת הטלוויזיה "Filthy Rich".

בין השנים 2018–2019 שיחקה בתפקיד ראשי בסדרת הטלוויזיה "The New Legends of Monkey".

בנובמבר 2021 לוהקה ביוקנן לתפקיד ראשי בסדרת הטלוויזיה "סוכן הלילה". בסדרה, שעלתה בנטפליקס ב-2023, היא מככבת יחד עם גבריאל באסו.

## פילמוגרפיה
### קולנוע

### טלוויזיה

### אינטרנט

## קישורים חיצוניים

## הערות שוליים

קטגוריה:שחקניות קולנוע וטלוויזיה ניו זילנדיות
קטגוריה:בוגרות אוניברסיטת אוקלנד
קטגוריה:ניו זילנדים שנולדו ב-1993
אולג באזילביץ'

**אולג פטרוביץ' באזילביץ**' (אוקראינית: ** Оле́г Петро́вич Базиле́вич**;) (6 ביולי 1938 - 16 באוקטובר 2018) היה שחק ומאמן כדורגל סובייטי ואוקראיני.

## קריירת משחק
באזילביץ' שיחק את מרבית שנות הקריירה שלו בקבוצת דינמו קייב, זכה עם הקבוצה באליפות ובגביע ברית המועצות. בשנת 1966 עבר לקבוצת צ'רנומורץ אודסה, שם שיחק עונה אחת. את קריירת הכדורגלן שלו סיים בשנת 1968 בקבוצת שחטאר דונצק.

## קריירת אימון
בשנת 1969 עבר קורס מאמנים. אימן תחילה את קבוצת דסנה צ'רניהיב מהליגה השלישית בברית המועצות.
## תארים
* כשחקן
** אליפות ליגת העל הסובייטית: 1961
** גביע ברית המועצות: 1964
* כמאמן:
** גביע אירופה למחזיקות גביע: 1975
** אליפות ליגת העל הסובייטית: 1974, 1975
** גביע ברית המועצות: 1974

## קישורים חיצוניים

* 

קטגוריה:חלוצי כדורגל סובייטים
קטגוריה:כדורגלנים סובייטים
קטגוריה:כדורגלני שחטאר דונצק
קטגוריה:כדורגלני דינמו קייב
קטגוריה:כדורגלני צ'רנומורץ אודסה
קטגוריה:מאמני כדורגל סובייטים
קטגוריה:מאמני כדורגל אוקראינים
קטגוריה:מאמני דינמו קייב
קטגוריה:מאמני שחטאר דונצק
קטגוריה:מאמני נבחרת אוקראינה בכדורגל
קטגוריה:אישים הקבורים בבית העלמין באיקובה
קטגוריה:סובייטים שנולדו ב-1938
קטגוריה:אוקראינים שנפטרו ב-2018
שמן טאנג

ממוזער|פירות ועלה עץ הטאנג
**שמן טאנג** הוא שמן מייבש המתקבל על ידי סחיטת גלעין האגוז של עץ הטאנג (*Vernicia fordii*). שמן טאנג מתקשה בחשיפה לאוויר (באמצעות פילמור), והציפוי המתקבל שקוף ובעל מראה עמוק ורטוב. שימושו העיקרי של השמן הוא לגימור והגנה על עץ ולאחר שכבות רבות, הגימור יכול אפילו להיראות כמעין שכבת פלסטיקה.

## היסטוריה
מקורו של עץ שמן הטאנג בדרום סין. בתקופת שושלת סונג, שימש השמן לאיטום ספינות. המילה "טאנג" נגזרת אטימולוגית מהמילה הסינית 桐. ההתייחסויות הקדומות ביותר לשימוש סיני בשמן טאנג הם בכתביו של קונפוציוס בסביבות 500 עד 400 לפני הספירה.

## הרכב השמן
חומצות השומן בשמן טאנג וריכוזן מפורטים בטבלה.

המרכיב העיקרי הוא חומצת שומן עם שרשרת של 18 אטומי פחמן קשורים או יחידות מתילן המכילות שלושה  במערכת מצומדת. הם רגישים במיוחד ל, המעודדת קישור צולב של שרשראות שכנות, ומכאן תכונת ההתקשות של שרף הבסיס.

## שימושים
### גימור עץ
כיום, שמן טאנג נחשב לנפוץ בגימור עץ בגלל שתי תכונות: ראשית, זהו חומר טבעי וככזה הוא גם בטוח לגימור כלי מאכל. שנית, לאחר שהוא מתייבש לחלוטין (5 עד 30 ימים, בהתאם למזג האוויר/טמפרטורה), התוצאה היא גימור קשה מאוד שקל לתקנו, כך בעבר נפוץ השימוש בשמן על סיפון סירות וכיום על ריצוף ורהיטי עץ. השמן מדולל לעיתים קרובות עם מדלל פחמימנים כך שהצמיגות שלו נמוכה מאוד ומאפשרת לשמן לחדור למגוון סוגי עצים. כאשר השמן נמרח בהרבה שכבות עדינות ודקות על עץ, הוא מתייבש באיטיות למראה סאטן מט/בהיר עם גוון זהוב קל. שמן טאנג עמיד למים טוב יותר מכל גימור שמן טהור מאחר שאינו מתכהה בצורה ניכרת עם הזמן. יש הטוענים שהשמן פחות רגיש לעובש מאשר שמן פשתן. אמנם, לשמן יש ריח ייחודי ויש שמעדיפים להשתמש בגימור אחר.

חימום שמן טאנג ל-260 מעלות צלזיוס בסביבה נטולת חמצן, יגביר משמעותית את צמיגיות ואיכות המוצר. רוב שמני הטאנג הפולימריים נמכרים מעורבבים עם אלכוהול מינרלי כדי להקל עבודה איתם. לימונן ו-D-לימונן הן חלופות פחות רעילות.

### מטריית נייר שמן
 היא המטריה המסורתית המשמשת בסין, יפן ומדינות אחרות בתחום התרבות של מזרח אסיה, והובאה למדינות המערב דרך דרך המשי. שמן טאנג הוא ה"שמן" המוזכר במטריית הנייר-שמן, המשמש כדי להגן על הנייר מפני רטיבות, ולהפוך את המטריה לעמידה למים.

## יישום
הטכניקה המסורתית למריחת שמן טאנג טהור היא דילול השמן 1:1 בממס, ולאחר מכן למרוח רצף של שכבות דקות עם מטלית רכה נטולת מוך. המדללים נעים בין אלכוהול מסורתי של טרפנטין ועד למדללים החדישים יותר. בחירת הדילול צריכה להיות מונחית לפי כמה מהר הציפוי צריך להתייצב.

גימורי שמן טאנג שמתחילים בשמנים מפולימרים או בתכשירי שמן טאנג מיושמים בצורה הטובה ביותר בשיטת השומן על פני השומן: שמן טהור דליל מוחל כדי לחדור לעומק פני השטח, למילוי נקבוביות. לאחר מכן מורחים שמן במתינות כדי להיצמד למשטח ולספק בסיס טוב לשכבות הברק העבות. לאחר מכן מורחים את השמן הפולימר בעובי כשכבה אחת, מניחים לו להתייבש במלואו ומלטשים את העץ. את המשטח מנגב עם סמרטוט לח ומאפשרים לו להתייבש. שכבה אחרונה נמרחת בעובי יחסי והיא מתייבשת במשך יומיים-שלושה.

## ראו גם
* שמן דני
* ורנית

## קישורים חיצוניים

* 

## הערות שוליים

טאנג
טאקע מאמע

**טאקע מאמע** (בעברית: אכן אמא) הוא סרט נשים חרדי משנת 2011 בכתיבה, הפקה ובימוי של אריאל כהן, עם זוהר כהנוב, חני פרץ, ענבל גלאם והדס קלדרון בתפקידים הראשיים.

סרט נשים חרדי הוא סרט שנוצר במקור עבור קהל של נשים חרדיות.

העלילה היא על אישה חרדית עיוורת שבתה נחטפת. מסע החיפושים מפגיש אותה עם עברה המפוקפק. בסרט משתתפות רק נשים. הגבר היחיד נשמע רק בקולו.

הסרט היה הבחירה הרשמית בפסטיבל הסרטים הבינלאומי חיפה, במסגרת סרטי הפרינג'. (אוקטובר 2011).

בסרט צפו כ-80,000 איש בישראל רובן נשים חרדיות אך הוא הוקרן גם בסינמטקים לקהל מעורב.

## תקציר העלילה
נעמי כץ (זוהר כהנוב) היא צעירה חרדית עיוורת שמגדלת את בתה אלישבע בת שבעת החודשים ביחד עם העוזרת המסורה שלה חיה (ענבל גלאם). בעלה הוא אברך בישיבה ומבלה שם את רוב זמנו.

באחד הימים הן יוצאות לפארק עם אלישבע. חיה יוצאת לקנות מים בסופרמרקט סמוך וליד נעמי מתיישבת בחורה שמציגה עצמה כאסתי שוורץ ופותחת בשיחה עם נעמי. בסוף השיחה מרגישה נעמי שאלישבע נעלמה, היא פותחת בצעקות, נופלת, נפצעת ומועברת לבית חולים.

המשטרה פותחת בחקירה, רכב עם כרוז נוסע ברחבי בני ברק עם בקשה לעזור במציאת הילדה. הבעל נמצא כל הזמן בישיבה ומשוחח אתה בטלפון. החקירה והחיפושים לא עוזרים.

רבנית מציעה לנעמי לפנות לחוקרת הפרטית תיקי (חני פרץ) שהיא אמנם אינה חרדית אבל מעולה. תיקי מניחה שאסתי ביקרה בסופרמרקט הסמוך כדי לקנות בקבוק מים לאלישבע. הן מזהות את אסתי במצלמות האבטחה ותיקי עולה על זהותה בעזרת כרטיס האשראי שלה. היא מגלה ששמה האמיתי הוא אפרת קופר (הדס קלדרון) וכי הייתה מאושפזת בבית חולים. הן ממהרות לבית החולים ומגלות כי הייתה מאושפזת שם בגלל מניה דיפרסיה. הן מקבלות את כתובתה וממהרות אל דירתה שנמצאת ריקה. תיקי מוצאת שם הזמנה לכרטיסים לפריז. הן ממהרות לנתב"ג שם מסתבר להן שהטיסה לפריז עם אפרת ואלישבע כבר יצאה.

תיקי ונעמי רוכשות כרטיסים לפריז ומשתכנות במלון מול ביתה של אפרת. תיקי פונה לשלטונות לבצע בדיקת DNA ומסתבר שאפרת היא אכן האמא הביולוגית של הילדה. מסתבר שאפרת הייתה חולה במניה דיפרסיה וויתרה על בתה מחוסר ברירה. האימוץ לא היה רשמי וגם בקהילה החרדית לא ידעו על כך. בישראל סורבה נעמי לאימוץ רשמי בגלל שהיא עיוורת.

תיקי ונעמי מגיעות לדירת אפרת. היא מרשה לנעמי לגעת באלישבע שנקראת כעת חנה. הן נפגשות שוב בבית המשפט בתל אביב ואפרת מרשה לנעמי לשאת את חנה/אלישבע בידיה בפעם האחרונה.

כעבור זמן - נעמי נכנסת להיריון ויולדת את אלימלך אבל עדיין מתגעגעת לאלישבע שלה.

## צוות השחקנים

## קישורים חיצוניים

* 
*קדימון לטאקע מאמע, באתר יוטיוב
*אריאל כהן וזוהר כהנוב מתראיינים על טאקע מאמע בערב חדש, באתר יוטיוב
*סצנה מהסרט, באתר יוטיוב
*טאקע מאמע, בספר הקולנוע הישראלי
*טאקע מאמע, באתר אידיבי
*טאקע מאמע, באתר קרן רבינוביץ
* 

קטגוריה:סרטי 2011
קטגוריה:סרטים בעברית
קטגוריה:סרטי דרמה ישראליים
קטגוריה:סרטי קולנוע חרדי
יואכים ארנסט, דוכס שלזוויג-הולשטיין-זונדרבורג-פלן

**יואכים ארנסט של שלזוויג-הולשטיין-זונדרבורג-פלן** (בגרמנית: **Joachim Ernst von Schleswig-Holstein-Sonderburg-Plön**; 29 באוגוסט 1595 – 5 באוקטובר 1671), גם יואכים ארנסט משלזוויג-הולשטיין-פלן, היה הדוכס הראשון של שלזוויג-הולשטיין-זונדרבורג-פלן, שהוקמה בעקבות חלוקה של דוכסות שלזוויג-הולשטיין-זונדרבורג.

## ביוגרפיה
ימין|ממוזער|טירת פלן הישנה בסביבות 1595 על תחריט של גאורג בראון ופרנס הוגנברג, קטע מ-''Civitates orbis terrarum''
יואכים ארנסט נולד ב-29 באוגוסט 1595 בזונדרבורג, והיה בנם השני הצעיר של יוהאן השני, דוכס שלזוויג-הולשטיין-זונדרבורג ואגנס הדוויג מאנהלט, בתם של יואכים ארנסט, נסיך אנהלט ואלאונורה מווירטמברג. כנער יצא למסע חינוכי באירופה, כפי שהיה אופייני לאצילים צעירים באותה תקופה. במהלך המסע הוא הגיע להולנד, אנגליה, צרפת ואיטליה. ב-1617 השתתף במלחמת אוסקוק. כאשר אביו, הראשון של מה שנקרא , מת בשנת 1622, הדוכסות חולקה בין הבנים, וכתוצאה מכך הוקמו חמש דוכסויות קטנות עוד יותר. יואכים ארנסט קיבל את שלזוויג-הולשטיין-פלן. בנוסף לעיירת המגורים החדשה פלן, נכללו בנחלתו אהרנבק ורינפלד.

לרגל נישואיו לנסיכה דורותיאה אוגוסטה, בתו של יוהאן אדולף, דוכס הולשטיין-גוטורפ, הזמין יואכים ארנסט את הריסת הטירה הישנה ב-1632 והקים את טירת פלן בין השנים 1633–1636 כבית מגורים וכמקום מושבה של הממשלה.

ב-1 בינואר 1671, זמן קצר לפני מותו, הוא זכה לעיטור בקופנהגן על ידי מלך דנמרק כאביר מסדר הפיל (נושא 122). הוא מת ב-5 באוקטובר 1671 בפלן.

## משפחתו
ליואכים ארנסט ולדורותיאה אוגוסטה היו שמונה ילדים:
* יוהאן אדולף, הידוע גם בשם הנס אדולף (1634–1704), דוכס שלזוויג-הולשטיין-זונדרבורג-פלן, התחתן עם דורותיאה מבראונשווייג-וולפנביטל
* אוגוסט (1635–1699), דוכס שלזוויג-הולשטיין-נורבורג
* ארנסטינה (1636–1696)
* יואכים ארנסט השני (1637–1700), דוכס שלזוויג-הולשטיין-זונדרבורג-פלן-רטוויש, התחתן עם איזבלה ממרודה-וסטרלו (1649–1701)
* ברנהרד (1639–1676), גנרל דני
* אגנס הדוויג (1640–1698), התחתנה עם כריסטיאן, דוכס שלזוויג-הולשטיין-זונדרבורג-גליקסבורג, בנו של פיליפ, דוכס שלזוויג-הולשטיין-זונדרבורג-גליקסבורג.
* קרל היינריך (1642–1655)
* סופיה אלאונורה (1644–1688/9), התחתנה עם וולפגנג יוליוס, רוזן הוהנלוהה-נוינשטיין

## קישורים חיצוניים

## הערות שוליים

קטגוריה:דוכסים
קטגוריה:בית אולדנבורג
קטגוריה:ילידי 1595
קטגוריה:נפטרים ב-1671
עמרי שנהר

**עמרי שנהר** (נולד ב-19 ביולי 1982) הוא תסריטאי ויוצר טלוויזיה ישראלי. כותב ויוצר שותף בסדרה זוכת פרס אמי הבין-לאומי "טהרן". יוצר ותסריטאי הסדרה "המדובב".

## ביוגרפיה

שנהר נולד וגדל בחיפה. סבתו מצד אימו, אשת החינוך דיצה ארד, היא בתו של אברהם שלמון (סלומון) ונצר לאברהם שלמה זלמן צורף וליואל משה סלומון. סבו מצד אימו הוא נתן ארד. למד בתיכון ליאו באק, במגמת קולנוע ושירת בצה"ל כמדריך בבית הספר למקצועות המחשב וכמפקד בבה"ד 7.

בוגר בית הספר לקולנוע וטלוויזיה באוניברסיטת תל אביב (2012). במסגרת לימודיו ביים שני סרטים עלילתיים קצרים שהופיעו בפסטיבלים ברחבי העולם וזכו בפרסים: "כבוד אחרון" (2010) ו"דירה עם כניסה בחצר" (2012) (על פי סיפור קצר מאת יהושע קנז המופיע בספר "דירה עם כניסה בחצר).

לאחר לימודיו עבד בתעשיית הטלוויזיה כתחקירן ועורך משנה במספר תוכניות. לאחר מכן עבד כתסריטאי וכבמאי בתוכניות שונות, ביניהן "הבנים והבנות" ו"להציל את חיות הבר". בשנת 2019 עלתה העונה הראשונה של הסדרה "המדובב", אותה יצר וכתב יחד עם אדם ביזנסקי. בשנת 2020 עלתה לשידור העונה הראשונה של הסדרה "טהרן", בה שימש תסריטאי ראשי ויוצר שותף. בשנת 2022 עלתה לשידור העונה השנייה של הסדרה, לאחר שנמכרה לשירות הסטרימינג אפל TV פלוס. באותה שנה עלתה לשידור גם העונה השנייה של "המדובב".

נוסף על יצירתו הטלוויזיונית, בשנת 2013 יצר שנהר יחד עם איתי זבולון את סרטון הרשת "יניר האחמ"ש", שהפך לתופעת אינטרנט.

אח בכור ליובל שנהר, מוזיקאי.

## יצירה טלוויזיונית
* 2011: פלאשבק - עריכת משנה
* 2012: הינשופים - עריכת משנה
* 2014: שטרודל (תוכנית ראיונות עם רוני קובן בטלוויזיה החינוכית) - עריכת משנה
* 2016-2015: הבנים והבנות – כתיבה ובימוי מערכונים
* 2016: הצלצול האמיתי – כתיבה ובימוי מערכונים
* 2019-2018: להציל את חיות הבר - תסריטאי בשתי העונות הראשונות
* 2019, 2023-2022: המדובב - יוצר ותסריטאי ראשי
* 2020 ואילך: טהרן - יוצר שותף ותסריטאי ראשי.

## יצירה אינטרנטית
* 2013: "יניר האחמ"ש", הסרטון הנצפה ביותר ברשת לשנת 2013 – בימוי ועריכה
* 2013: "ווהן", אחד הסרטונים הנצפים ביותר לשנת 2013 – בימוי ועריכה
* 2015: "אלישע ודג הזהב", פיילוט לסדרת רשת, מקום שני בתחרות יוצרים ברשת 2015 - תסריט, צילום ועריכה.

## פרסים והוקרה
* 2010: זכייה בפרס התסריט על "כבוד אחרון" בפסטיבל הבינלאומי לסרטי סטודנטיות וסטודנטים תל-אביב
* 2012: זכייה בפרס חביב הקהל על "דירה עם כניסה בחצר", בפסטיבל פסטיבל הבינלאומי לסרטי סטודנטיות וסטודנטים תל אביב
* 2015: זכייה במקום השני בתחרות יוצרים ברשת על "אלישע ודג הזהב"
* 2019: זכייה בפרס התסריט בפסטיבל ברלין על "המדובב"
* 2021: זכייה בפרס אמי בקטגוריית הדרמה הטובה ביותר על "טהרן".

## חיים אישיים
נשוי לתום, פסיכותרפיסטית, ואב לשני בנים. מתגורר בתל אביב.

## קישורים חיצוניים

* הפרופיל של עמרי שנהר, באתר הסוכנות

## הערות שוליים

קטגוריה:תסריטאי טלוויזיה ישראלים
קטגוריה:במאי טלוויזיה ישראלים
קטגוריה:עורכים ישראלים
קטגוריה:ישראלים זוכי פרסים בין-לאומיים
קטגוריה:בוגרי מרכז חינוך ליאו באק
קטגוריה:חיילי חיל הקשר והתקשוב
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1982
טבח בזל

**טבח בזל** הוא כינוי לטבח, שהתרחש בקרב יהודי בזל בי"ט בשבט ה'ק"ט (9 בינואר 1349), כחלק מרדיפות המוות השחור בין השנים 1348–1350 (גזרות ק"ט). כתוצאה מטבח זה, כמעט כל האוכלוסייה היהודית של בזל הושמדה.

עם התפשטות המוות השחור במאה ה-14, היו פוגרומים ביהודים שהופעלו על ידי שמועות על הרעלת באר. כבר בחג המולד של 1348, בטרם הגיעה המגפה לבזל, נהרס בית הקברות היהודי, ומספר יהודים נמלטו מהעיר. בינואר 1349 התקיימה פגישה בין הבישוף של שטרסבורג ונציגי הערים שטרסבורג, פרייבורג ובזל כדי לתאם את מדיניותם לנוכח גל ההתקפות הגואה נגד היהודים באזור, שהיו תחת הגנה אימפריאלית באופן נומינלי.

ההמון תפס את כל היהודים שנותרו בעיר, ונעל אותם בבקתת עץ, שנבנה על ידם באי בריין (מיקומו של האי הזה לא ידוע, וייתכן שהיה ליד שפך ה-Birsig, כעת מרוצף). בהמשך, הבקתה הוצתה, והיהודים שנכלאו בה נשרפו למוות או נחנקו.

ילדים רבים שניצלו ממוות, הומרו על דתם נגד רצון הוריהם.

## סקירה כללית
ב-1213 הייתה בזל אחת הקהילות היהודיות הגדולות באירופה. הקהילה פרחה עד 1348, אז התרחשה המגפה השחורה והיהודים, שהואשמו בהרעלת הבארות, עונו ונרדפו לאחר מכן. 600 יהודים נשרפו על המוקד ועד שנת 1349 התפרקה הקהילה היהודית בבזל. ב-1349 גורשו רוב היהודים משווייץ, רבים מהם חזרו לציריך ב-1352 ולבזל ב-1361. עם זאת, היהודים המשיכו להיות נרדפים והם שוב הואשמו בעלילת דם ונשרפו על המוקד. יהודים גורשו שוב מבזל ב-1543, אם כי הם שוב מצאו במהרה את דרכם חזרה. יהודים נבחרים התקבלו עד מהרה בחזרה לבזל כאשר מדפיסים נוצרים החלו להדפיס טקסטים עבריים. הם דרשו מיהודים להגיה את הטקסטים, וכך ניתנו מאות אישורי שהייה ליהודים.

פוגרומים דומים התרחשו בפרייבורג ב-30 בינואר, ובשטרסבורג ב-14 בפברואר. הטבח התרחש במיוחד לפני שהמוות השחור הגיע אפילו לעיר. כשהיא פרצה לבסוף באפריל עד מאי 1349, עדיין האשימו את היהודים המומרים בהרעלת באר. הם הואשמו ובחלקם הוצאו להורג, בחלקם גורשו. עד סוף שנת 1349 נרצחו יהודי בזל, בית הקברות שלהם נהרס וכל החובות ליהודים הוכרזו מסודרים.

## ראו גם
* המוות השחור
* אנטישמיות בימי המוות השחור
* יהדות בזל
* טבח שטרסבורג

## הערות שוליים

קטגוריה:פרעות, פוגרומים ועלילות דם בימי הביניים
קטגוריה:גירוש יהודים באירופה בימי הביניים
קטגוריה:בזל
קטגוריה:1349
קטגוריה:המוות השחור
קטגוריה:יהדות אלזס
לוקאס פורקאמר

**לוּקָאס פוֹרְקָאמֶר** (בדנית: **Lukas Forchhammer**; נולד ב-18 בספטמבר 1988) הוא זמר-יוצר, רב-נגן ושחקן דני, הידוע בתור הסולן והרב-נגן של להקת הפופ הדנית לוקאס גרהאם. בילדותו הופיע פורקאמר בסדרת הסרטים הדנית "קרומנה" *.*

## ראשית חייו
פורקאמר גדל בעיר החופשית כריסטיאניה, קהילה אנרכיסטית הממוקמת במרכז קופנהגן, בירת דנמרק. אביו, יוג'ין, היה אירי, ובשל כך הוא העביר חצי מילדותו בדניגול  ובדבלין שבאירלנד. סבו היה בן העיירה ויקלו  באירלנד. בספטמבר 2012, יוג'ין מת מהתקף לב, בגיל 61.

בגיל 8, פורקאמר הצטרף למקהלת הנערים של קופנהגן, שם נחשף למוזיקה קלאסית ואימן את קולו. הוא היה מחובר מאוד לשורשים האיריים של אביו, מהמוזיקה העממית של המדינה וגם מז'אנר ההיפ הופ: "[האלבום] ''2001'' של ד"ר דרה שינה את חיי", אמר. כמו כן, הוא הצליח להזדהות עם המילים בשירי ראפ כאשר גדל סביב פשע ושימוש בסמים בשכונה שלו. בשנת 2010, אחרי ששהה שישה חודשים בבואנוס איירס, פורקאמר חזר לכריסטיאניה, שם הצטרף לצוות הכותבים "Future Animals", בו היו חברים דון סטפנו ומורטן ריסטורופ, ובהמשך הקים את להקת לוקאס גרהאם עם חברים מהתיכון, וכן עם ריסטורופ. ב-12 בפברואר 2017 הופיע בטקס פרסי גראמי ה-59.

כילד, פורקאמר גם הופיע בשלושת הסרטים הראשונים של סדרת הסרטים הדנית הפופולרית "קרומנה" , בה גילם את גראנק, וכן בסדרת הטלוויזיה שנוצרה מאוחר יותר, אשר מבוססת על הסרטים.

## חיים אישיים
פורקאמר נמצא במערכת יחסים עם חברתו מארי-לואיז "רילו" שוורץ. בספטמבר 2016, נולדה בתם הראשונה, ויולה. באפריל 2020 נולדה בתם השנייה, בילי.

## פילמוגרפיה
### קולנוע
* 1991*:* *[[קרומנה|Krummerne]]*
* 1992: *Krummerne 2: Stakkels Krumme*
* 1994: *Krummerne 3 - fars gode idé*
* 2020*:* **

### טלוויזיה
* 1996*:* *Krummernes Jul*

## קישורים חיצוניים

## הערות שוליים

קטגוריה:זמרים-יוצרים דנים
קטגוריה:לוקאס גרהאם
קטגוריה:קופנהגן: אישים
קטגוריה:שחקני קולנוע וטלוויזיה דנים
קטגוריה:דנים שנולדו ב-1998
פיניקס ראי

**פיניקס ראי** (באנגלית: **Phoenix Raei**; נולד ב-28 באוקטובר 1990) הוא שחקן ובמאי קולנוע אוסטרלי יליד איראן.

## ביוגרפיה
ראי נולד בשיראז, איראן. בילדותו היגרה המשפחה לאוסטרליה ובהמשך השתקעו בפרת' באוסטרליה המערבית.

הוא גילה עניין במשחק כבר בגיל צעיר, אבל סיים תואר ראשון במשפטים באוניברסיטת אדית קוון .

## קריירה
ראי הופיע לראשונה בסרט קצר ב-2014. הוא בחר בשם הבמה נימה ראי והשתמש בו עבור Seven Storeys Down, סרט משנת 2017 שכתב וביים. הופעת הבכורה של ראי בטלוויזיה הייתה בסדרת הטלוויזיה האוסטרלית "Mustangs FC", הוא שיחק את התפקיד הראשי הראשון שלו בסרט "יום אוסטרליה" משנת 2017, וכתב וביים את המיני סדרה, "רצח". לאחר מכן הוא עבר למלבורן. בשנת 2018, ראי הופיע במותחן הפוליטי האוסטרלי "רומפר סטומפר".

בשנת 2019 הוא הופיע בסדרת דרמת הפשע האוסטרלית "ונטוורת'"; באותה שנה הוענק לו פרס גילדת הליהוק של אוסטרליה לכוכב העולה.

בשנת 2020, הוא הופיע בסדרת הטלוויזיה "עקורים", סדרה על מרכזי מעצר באוסטרליה שנוצרה על ידי השחקנית קייט בלאנשט.

בשנת 2021 שיחק ראי בסדרת הטלוויזיה "קליקבייט" לצד זואי קאזאן, בטי גבריאל ואדריאן גרנייה. ראי מגלם בסדרה את התפקיד של רושאן אמירי, בלש החוקר רצח מתוקשר מאוד.

בשנת 2022 הוא הופיע בסרט "אתר שחור", מותחן-אקשן אמריקאי והוא עובד על סרט שכתב בעצמו, ביים והפיק, בשם "Schnook".

בשנת 2023 החל לשחק בתפקיד מתנקש בסדרת הטלוויזיה של נטפליקס "סוכן הלילה". בת זוגו בסדרה היא השחקנית איב הארלו.

בשנת 2024 שיחק בעונתה השלישית של הסדרה הישראלית "טהרן" בתפקיד ראמין ר'סאמי - מבריח מוצרים לאיראן שהמשטר משתמש בו. עובד עם המוסד הישראלי.

## חיים אישיים
ראי מאורס לשחקנית האוסטרלית קייט ליסטר. השניים שיתפו פעולה בפרויקטים קודמים שונים, והם מנהלים יחד חברת הפקות, Little Fish Films.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:מהגרים מאיראן
קטגוריה:מהגרים לאוסטרליה
קטגוריה:בוגרי אוניברסיטת אדית קוון
קטגוריה:אוסטרלים שנולדו ב-1990
דאלי (יישוב)

**דאלי** (ביוונית: **Δάλι**) הוא כפר גדול בקפריסין, הממוקם דרומית־מזרחית לבירה ניקוסיה ובסמוך לעיר העתיקה אידליון. בשנת 2011 ישבו בכפר 10,466 תושבים.

## היסטוריה
[ממוזער|[ארמון אידליון העתיקה, ברקע העיירה דאלי ומאחוריה הרי קירניה|ימין]]

### העת העתיקה

היישוב העתיק אידליון הוקם בתקופות קדומות לסחר בנחושת. העיר ומלכהּ היו כפופים למלכי האימפריה האשורית החדשה אסרחדון ואשורבניפל. לאחר מכן הוכפפה העיר לממלכת כתיון הפיניקית בחסות פרסית והייתה למרכז מנהלי חשוב. חשיבות העיר המשיכה גם תחת שלטון בית תלמי על קפריסין, אך היא דעכה במהלך התקופה הרומית באי.

## קישורים חיצוניים

* 

## הערות שוליים

קטגוריה:קפריסין: יישובים
ויליאמיטים

**ויליאמיטים** היו תומכיו של ויליאם השלישי, מלך אנגליה (1689–1702) שהדיח את המלך ג'יימס השני והשביעי במהפכה המהוללת. ויליאם, סטאדהאודר של הרפובליקה ההולנדית, החליף את ג'יימס בתמיכתם של ויגים אנגליים.

אחת ממטרותיו של ויליאם הייתה להבטיח את כניסתה של אנגליה לליגת אוגסבורג נגד צרפת במלחמת תשע השנים. עבור הוויליאמיטים באנגליה, סקוטלנד ואירלנד, ויליאם נתפס כערובה לחירות האזרחית והדתית ולמלוכה הפרוטסטנטית נגד האבסולוטיזם הקתולי.

המונח "ויליאמי" משמש בדרך כלל גם להתייחס לצבא הרב-לאומי של ויליאם באירלנד במהלך מלחמת הוויליאמי באירלנד, 1689–1691. באירלנד עצמה, ויליאם נתמך בעיקר על ידי הפרוטסטנטים והתנגדו לו אירים ויעקוביטים קתולים אנגלו-אירים שתמכו בג'יימס. לאחר שג'יימס השני עלה לכס המלכות בשנת 1685, הוא הורה למשנה למלך שלו ריצ'רד טלבוט, רוזן טירקונל להחליף בממשלה את הפרוטסטנטים בקתולים. הצבא האירי המלכותי טוהר מפרוטסטנטים, שהוחלפו בקצינים וחיילים קתולים. המיליציה האירית פורקה מנשקה וכלי הנשק שלה נמסרו לקתולים.

בתגובה בשנת 1689 הקימו פרוטסטנטים אירים את צבא הצפון שלהם, הכריזו על ויליאם מאורנז' כמלך, והחלו לכבוש מעוזים סביב קורק ובמיוחד באלסטר. עם זאת, הצבא האירי היעקוביטי הצליח לבסס מחדש את השליטה, לכבוש את בנדון ולנתב את צבא הצפון במהלך הבקעת דרמור. תוך זמן קצר רק דרי ואניסקילן עדיין החזיקו מעמד.

לאחר הכישלונות המוקדמים הללו, הכוחות הוויליאמיטים זכו בשורה של ניצחונות במהלך המלחמה, הגנו על דרי וכבשו את קאריקפרגוס ב-1689. קרבות שלאחר מכן ב- Bone and Aughrim הובילו לניצחון מכריע בלימריק ב-1691. ויליאם בעצמו הוביל את כוחותיו בבוין ב-1690, אשר הונצחה באופן נרחב בציורים כמו *[[הקרב על הבוין (ציור)|הקרב על הבוין]]* של בנג'מין וסט. הוא עדיין מתואר באיקונוגרפיה של מסדר אורנג', ששמו בא מהשושלת של ויליאם, בית אורנג'-נסאו.

"ויליאמי" מוחל לפעמים על ארכיטקטורת בתים כפריים  של תקופת סטיוארט המאוחרת שנבנו בין השנים 1690–1710 במסורת האנגלית הקלאסית השמרנית שהוקמה תחת צ'ארלס השני על ידי יו מיי וסר כריסטופר רן, אשר בית בלטון, לינקולנשייר, ולשעבר סטוק אדית, הרפורדשייר  הן דוגמאות אופייניות להן. בתים קומפקטיים כאלה אינם מתאימים בקלות למוסכמות של אדריכלות הבארוק האנגלית.

"הכוכב הסגול הוויליאמי" הוא עדיין חלק מדגל מסדר אורנג' בצפון אירלנד.

קטגוריה:אנגליה: היסטוריה
יעל רויכמן

**יעל רויכמן** (נולדה ב-1972) היא פרופסור מן המניין ומרצה בכירה בבית הספר לכימיה ובבית הספר לפיזיקה ואסטרונומיה באוניברסיטת תל אביב. רויכמן היא מהנדסת חומרים ופיזיקאית ניסיונית בתחום החומר המעובה, אשר חוקרת נוזלים מורכבים מחוץ לשיווי משקל תרמי תוך שימוש בטכניקות אופטיקה מתקדמות.

## השכלה וקריירה
רויכמן סיימה תואר ראשון בהנדסת חומרים ותואר נוסף בפיזיקה, שניהם מהטכניון, בשנת 1995. לאורך כל לימודיה הייתה מצטיינת דיקן. היא סיימה תואר שני בהנדסת חומרים מהטכניון ב-1997 ודוקטורט בפיזיקה, אף הוא מהטכניון, ב-2004.

בשנים 2004–2008 שימשה חוקרת באוניברסיטת ניו יורק, ניו יורק, ארצות הברית שם עסקה במחקר במסגרת עבודת הפוסט דוקטורט שלה.

בשנת 2008 חזרה לישראל והצטרפה לסגל הבכיר בבית הספר לכימיה באוניברסיטת תל אביב. היא מונתה לפרופסור חבר בשנת 2018, ובשנת 2019 קיבלה מינוי משותף עם בית הספר לפיזיקה ולאסטרונומיה של האוניברסיטה.

מחקריה עוסקים בתחומים של מכניקה סטטיסטית מחוץ לשיווי משקל, מצב מעובה רך, תכונות מכניות ודינאמיות של נוזלים מורכבים, לכידה הולוגרפית אופטית ופיתוח שיטות מיקרוסקופיה אופטית.

ב-2020 הובילה פיתוח של מערכת ניסיונית המאפשרת לעקוב אחר חלקיק המבצע פעפוע, ולאתחל את מיקומו באמצעות מלקחיים אופטיות, שהן למעשה קרני לייזר המשמשות להזזה ומניפולציה של חלקיקים מיקרוסקופיים.

## פרסים ומלגות
* 1997 – מלגת גוטווירט, טכניון
* 2003 – פרס הצטיינות בתרגול, טכניון
* 2008 – מלגת ות"ת לחוקרת צעירה, ישראל
* 2008 – מלגת אלון, ישראל
* 2010 – קתדרה לחוקרת צעירה על שם ריימונד ובברלי סאקלר
* 2021 – מלגת הקרן הלאומית למדע – מחקר ניסיוני על תהליכי אחזור במערכות מרובות חלקיקים

## חיים אישיים
רויכמן נשואה ואם לשלושה.

## קישורים חיצוניים
* 

* יעל רויכמן, באתר אוניברסיטת תל אביב
* 
*  "אור וחומר" - סדרת מדע ודעת. הרצאה של יעל רויכמן, באתר יוטיוב, 2011
*  יעל רויכמן בסרטון של אוניברסיטת תל אביב, באתר יוטיוב, 2019
* 

## הערות שוליים

קטגוריה:סגל אוניברסיטת תל אביב: פיזיקה ואסטרונומיה
קטגוריה:סגל אוניברסיטת תל אביב: כימיה
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בעלות תואר דוקטור מהטכניון - מכון טכנולוגי לישראל
קטגוריה:בעלי תואר דוקטור מהטכניון - מכון טכנולוגי לישראל
קטגוריה:חוקרות ישראליות
קטגוריה:חוקרים ישראלים
קטגוריה:פיזיקאיות ישראליות
קטגוריה:פיזיקאים ישראלים
קטגוריה:ישראליות שנולדו ב-1972
קטגוריה:ישראלים שנולדו ב-1972
טירה (נפת רמאללה)

**טירה** או **א-טירה** (בערבית: **الطيرة**) היא כפר פלסטיני בנפת רמאללה ואל-בירה ביהודה ושומרון.

לפי נתוני הלשכה הפלסטינית המרכזית לסטטיסטיקה מ-2007, מנתה אוכלוסיית הכפר 1,276 תושבים.

## מיקום
טירה ממוקמת בהרי בנימין המערביים, 8.3 קילומטרים דרום-מערבית לרמאללה. היא גובלת בביתוניא ממזרח ומצפון, בית חורון מצפון, בית עור אל-פוקא ("בית חורון עליון") מצפון-מערב, בית ענאן ממערב ובית דוקו מדרום.

## מקור השם
טירה הוא שמם של מספר יישובים במרחב ארץ ישראל, ובהם העיר טירה שבשרון, והכפר טירי שבדרום לבנון. בעבר יישובים ערביים בשם זה התקיימו גם באזור חיפה, באזור בית שאן ובאזור רמלה. לפי החוקר הבריטי בן המאה ה-19 אדוארד הנרי פאלמר, מקור שמות היישובים הללו במילה העברית והארמית "טירה", ובשלבים מאוחרים יותר הוא בולבל עם המילה הערבית 'טייר', ציפור.

## היסטוריה
### התקופה העות'מאנית
טירה יושבה לאחר המאה ה-18 בידי מהגרים מדורא שבדרום הר חברון. אצל רובינסון וסמית' (1838) טירה נזכרת ככפר מוסלמי, השוכן במחוז בני מאלכ, ממערב לירושלים.

בסקר ארץ ישראל המערבית (1883) נזכר היישוב טירה ככפריר השוכן על רכס. החוקרים ציינו כי ישנו עץ קדוש צפון מזרחית לכפר (שייח' חסן) ומעיין בשם עין ג'ופנא השוכן בעמק מדרום מערב לכפר.

### המנדט הבריטי
במפקד האוכלוסין בארץ ישראל שנערך בשנת 1922 על ידי רשויות המנדט הבריטי, נמנו בטירה 257 מוסלמים. במפקד העוקב של שנת 1931 נמנו בכפר 265 מוסלמים שהתגוררו ב-71 בתים.

על-פי סקר הכפרים שנערך ב-1945, בטירה התגוררו 330 מוסלמים, בעוד ששטח הקרקע הכולל של הכפר היה 3,968 דונם. מתוכם, 193 דונם שימשו למטעים וקרקע להשקיה, 1,974 לדגנים, ואילו 23 דונם סווגו כשטחים בנויים.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, הכפר נכלל בשטח המדינה הערבית.

### התקופה הירדנית
לאור הסכמי שביתת הנשק של 1949 שחתמו את מלחמת העצמאות, עברה אט-טירה לשלטון ירדני.

במפקד ירדני שנערך ב-1961 נמנו 534 תושבים בטירה.

### בשלטון ישראל
הכפר עבר לשליטת ישראל במלחמת ששת הימים.

### תחת הרשות הפלסטינית
בהסכם אוסלו ב' (1995), 10.4% מאדמות הכפר סווגו כשטח B, ואילו 89.6% הנותרים סווגו כשטח C.

67 דונמים הופקעו מהכפר לצורך הקמת בית חורון.

## קישורים חיצוניים

* ברוכים הבאים לאל-טירה
*  טירה, באתר מכון מחקר יישומי-ירושלים, ARIJ
* ב-Tira Village Profile, ARIJ
* בתמונה של טירה, ARIJ
* עדיפויות וצרכים לפיתוח יישוב בכפר טירה, ARIJ
* סקר ארץ ישראל המערבית, מפה 17: IAA, Wikimedia Commons

## הערות שוליים

קטגוריה:נפת רמאללה ואל-בירה
קטגוריה:הרשות הפלסטינית: יישובים
קרב שרטון דוגר (1696)

**קרב שרטון דוגר** הוא שמו של קרב שהתרחש ב-17 ביוני 1696 כחלק ממלחמת הברית הגדולה. זה היה ניצחון לכוח צרפתי בן שבע ספינות על כוח הולנדי שכלל חמש ספינות והשיירה אותה ליווה.

## הקרב
הפריבטיר הצרפתי ז'אן באר מצא שיירה הולנדית של 112 ספינות סוחר, בליווי חמש ספינות הולנדיות ליד שרטון דוגר.

לצרפתים היו יותר ספינות מלחמה ויותר תותחים מאשר להולנדים. יתר על כן, הצוותים הצרפתיים היו מנוסים מאוד והובלו על ידי מפקד יוצא דופן, כך שתוצאת הקרב הייתה צפויה מאוד. עם זאת, הצרפתים נאלצו למהר כי שייטת אנגלית גדולה, בפיקודו של אדמירל ג'ון בנבו, הייתה מודעת לנוכחות הצרפתית וחיפשה אותם.

הקרב החל בשעה 19:00, כאשר ז'אן באר על ה-*Maure* תקף את ספינת הדגל ההולנדית, ה-*Raadhuis-van-Harlem*. ההולנדים נלחמו בגבורה במשך שלוש שעות עד שהקפטן שלהם נהרג. אחר כך נכנעו וכך גם 4 הספינות האחרות, בזו אחר זו.

ז'אן באר כבש ושרף 25 ספינות סוחר עד שהתקרבה השייטת של בנבו בת 18 ספינות. השייטת הצרפתית ברחה לכיוון דנמרק. הם נשארו שם עד יולי ואז חמקו דרך קווי בעלות הברית אל דנקרק עם 1200 שבויים, ב-27 בספטמבר.

## ספינות מעורבות

### צרפת

* *Maure*, פריגטה, 54 תותחים, ספינת הדגל של קפטן ז'אן באר: 15 הרוגים, 16 פצועים.
* *Adroit*, פריגטה, 44 תותחים
* *Mignon*, פריגטה, 44 תותחים
* *Jersey*, פריגטה, 40 תותחים
* *Comte*, פריגטה, 40 תותחים
* *Alcyon*, פריגטה, 38 תותחים
* *Milfort*, פריגטה, 36 תותחים
* *Tigre*, ספינת כיבוי אש
* *Saint Jean,* סירה ארוכה
* *Deux Frères*, סירה ארוכה
* *Lamberly*, 8 תותחים, פרייבט
* *Bonne Espérance*, 6 תותחים, פרייבט

### הולנד

* *Raadhuis-van-Haarlem*, 44 תותחים, ספינת הדגל של הקפטן רוטגר בקינג (הרוג): נלכדה ונשרפה
* *Comte de Solnis*, 38 תותחים, נתפסה
* *Wedam*, 38 תותחים, נתפסה ונשרפה
* ?, 24 תותחים, נתפסה ונשרפה
* ?, 24 תותחים, נתפסה ונשרפה
* 112 ספינות סוחר, מתוכן 25 נתפסו ונשרפו
קטגוריה:הצי הצרפתי: קרבות
מנחם ציוני (ראש מועצה)

**מנחם ציוני** (ט' בניסן ה'תש"ב, 27 במרץ 1942 – י"ז בכסלו ה'תשל"ג, 23 בנובמבר 1972) היה ראש המועצה המקומית אור עקיבא בין השנים 1969–1970.

## ביוגרפיה
נולד בפתח תקווה, אחד משלושת ילדיהם של עטל יהודית ויעקב ציוני, בנו של הרב ניסן בן-ציון (במקור שמושקוביץ) אב בית דין הרבני בחיפה. גדל בתל אביב, שם היה אביו ראש סניף של המזרחי. למד בבית-הספר היסודי ביל"ו בתל אביב. בשנות התיכון למד בישיבה החקלאית בכפר הרא"ה ובבית הספר מקווה ישראל. כבר מגיל צעיר היה פעיל בארגוני הנוער של הפועל המזרחי.

התגייס לצה"ל בשנת 1960 ושירת בחיל השריון. לאחר שירותו הצבאי החל ללמוד ביולוגיה באוניברסיטת בר-אילן. במקביל, המשיך בפעילות במוסדות הפועל המזרחי, ונבחר לציר בוועידת המפלגה. התמנה למנהל מחלקת החינוך והתרבות במועצה המקומית אור עקיבא. בתקופתו הונהג באור עקיבא יום לימודים ארוך, הוקמו שני בתי ספר תיכוניים מקצועיים ומוסד לשיקום נוער, הוקם מגרש כדורגל ועוד, והמועצה זכתה בפרס חינוך במחוז חיפה.

בבחירות לרשויות המקומיות בשנת 1969 התמודד למועצה המקומית מטעם "רשימה מקומית למען אור עקיבא". רשימתו זכתה במרב הקולות ובארבעה מנדטים במליאת המועצה. המליאה בחרה בציוני לתפקיד ראש המועצה ב-4 בדצמבר 1969, ברוטציה עם נציג המערך צבי סנדר שנבחר לסגן ראש המועצה, כאשר הוחלט כי לאחר שנתיים הם יתחלפו ביניהם.

נפטר במהלך שירות מילואים ב-23 בנובמבר 1972 (י"ז בכסלו ה'תשל"ג). נטמן בבית הקברות הצבאי קריית שאול.

על שמו נקרא רחוב באור עקיבא.

הותיר אחריו 2 ילדים.

## קישורים חיצוניים
* 
* .

## הערות שוליים

קטגוריה:חללי צה"ל
קטגוריה:בוגרי בית הספר ביל"ו (תל אביב)
קטגוריה:בוגרי בית הספר החקלאי מקוה ישראל
קטגוריה:בוגרי אוניברסיטת בר-אילן
קטגוריה:אישים הקבורים בבית הקברות הצבאי קריית שאול
קטגוריה:ראשי עיריית אור עקיבא
קטגוריה:ישראלים שנולדו ב-1942
קטגוריה:ישראלים שנפטרו ב-1972
תיל ממעיד

[ממוזער|שמאל|תיל ממעיד מחובר ל[מוקש יוגוסלבי]]
[ממוזער|250px|פריצת ציר מ[מוצב עישייה למוצב ריחן על ידי נגמחו"ן, פלסים, גששים וטנק.]]
**תיל ממעיד** הוא מנגנון הפעלה פסיבי, המורכב בדרך כלל מחוט תיל מתוח ומשמש להפעלת מוקשים ומטעני חבלה.

## סוגים
תיל ממעיד הוא חוט דק ומתוח, שכאשר נוגעים בו או דורכים עליו – הוא מפעיל את מטען הנפץ שאליו הוא מחובר. מטרת החוט היא לשמש כטריגר למוקש, ולאפשר את הפעלתו בצורה פסיבית, ללא צורך בהפעלה מרחוק או בהפעלה בלחיצת כפתור, כאשר באים איתו במגע. תיל ממעיד נמצא בשימוש גם במוקשים נגד אדם, גם במוקשים ימיים, במטעני גחון ובצורה שונה מעט – גם במלכודות ללכידת חיות. החוט יכול להיות מתוח מצד לצד לרוחב הדרך, או להיות מתוח על הרצפה באזור מסוים בדרך.

במוקשים נגד אדם, התיל הממעיד ממוקם לרוב בגובה הקרסול או הברכיים, מכיוון שזהו הגובה שבו רוב האנשים יבואו איתו במגע. במוקשים נגד כלי רכב, התיל ממוקם בדרך כלל על הקרקע ומופעל רק כאשר עובר עליו משקל כבד, כדי להבטיח שהוא לא יופעל בשוגג על ידי בעלי חיים או בני אדם.

היתרון המרכזי בתיל ממעיד הוא שניתן להסתיר אותו בקלות בעלווה, או לקבור אותו באדמה בצורה שהופכת אותו לכמעט בלתי נראה בעין בלתי מזוינת. דבר זה מבטיח שהוא לא ייחשף על ידי כוחות האויב לפני הפעלתו.

הדרך להימנע מהפעלת מטענים ומוקשים בשל התיל הממעיד היא באמצעות שימוש בטכניקת "פריצת ציר", שבמהלכה כוחות חיל הנדסה מכשירים את תוואי הדרך למעבר כלי רכב וחי"ר כדי לסרוק ולנטרל, בין היתר, מוקשים ומטענים. עם זאת, ישנן גם דרכים פרימיטיביות יותר לחשיפת חוטי תיל ממעיד, כגון שימוש בסמני לייזר שיבחינו בחוטים, או באמצעות התזת ספריי חוטים, פרקטיקה ששימשה את חיילי צבא ארצות הברית במהלך מלחמת עיראק.

## הערות שוליים

קטגוריה:מיקוש
קטגוריה:תיל
אנריקה מרסיאנו

**אנריקה ריקרדו מרסיאנו** (באנגלית: **Enrique Ricardo Murciano**; נולד ב-9 ביולי 1973) הוא שחקן קולנוע וטלוויזיה אמריקאי. הוא ידוע בתפקידו כסוכן ה-FBI דני טיילור בסדרת הדרמה של CBS "ללא עקבות" מ-2002 עד 2009.

## ביוגרפיה
מרסיאנו נולד וגדל במיאמי, פלורידה. הוא למד באוניברסיטת טוליין בניו אורלינס, לואיזיאנה. הוא למד במקור בבית הספר למשפטים של ניו אינגלנד בבוסטון, אבל בסופו של דבר פרש והחליט להמשיך בקריירת משחק. הוא עבר ללוס אנג'לס, והחל את הקריירה שלו בהופעת הבכורה בסרט העלילתי בסרט הפעולה "ספיד 2" מ-1997, בו כיכבה סנדרה בולוק.

## קריירה
בשנת 2000 הופיע מרסיאנו בדרמת הפשע טראפיק. בשנת 2001, הוא כיכב בתור פרנצ'סקו טורס באופרת הסבון קצרת הימים של MTV "Spyder Games". באותה שנה, הוא הופיע בסרט המותחן המלחמתי בלאק הוק דאון. שם הוא פגש את הבמאי ג'רי ברוקהיימר, מה שהוביל לכך שהוצע לו תפקיד בכיכובו של דני טיילור בדרמת המסתורין של CBS "ללא עקבות". הסדרה שודרה במשך שבע עונות מ-26 בספטמבר 2002 עד 19 במאי 2009. תפקיד זה זיכה את מרסיאנו בשתי מועמדויות לפרס ALMA ב-2008 וב-2009.

בשנת 2005 הופיע בסרטי הקולנוע "איזו מין שוטרת 2" ו"קובה סיפור אהבה".

באוקטובר 2009 הופיע מרסיאנו בפרק 4 של העונה העשירית של דרמת הטלוויזיה של CBS, "Coup de Grace".

באפריל 2011, שיחק מרסיאנו בתפקיד חוזר בדרמת הטלוויזיה של CBS "NCIS", בתור סוכן ה-CIA ריי קרוז המופיע בעונה השמינית בפרק 20 שכותרתו "Dou-Faced" והסיום של העונה השמינית שכותרתו "פירמידה". בינואר 2012, הוא הופיע בסדרה בעונה התשיעית בפרק 13.

באפריל 2012, חזר מרסיאנו לשחק בסדרת הטלוויזיה "CSI: חקירת זירת הפשע" וחזר על תפקידו כקרלוס מורנו, מופיע בעונה ה-12 בפרק 20 שכותרתו "Altered Stakes", סיום העונה השתים עשרה שכותרתו "Homecoming", הבכורה של העונה השלוש-עשרה שכותרתה "Karma to Burn" ועונה 13: פרק 3 שכותרתו "Wild Flowers".

באוקטובר 2012, למרסיאנו היה תפקיד חוזר בדרמת העל-טבעית / האימה קצרת-הימים "666 Park Avenue", בתור ד"ר סקוט אוונס, שהופיע בשלושה פרקים.

מרסיאנו כיכב כקמפ בסרט המדע הבדיוני התלת-ממדי "כוכב הקופים: השחר", סרט ההמשך לסרט "כוכב הקופים: המרד" משנת 2014. מ-2014 עד 2016, הוא שיחק את פליפה לובוס בסדרת הטלוויזיה "Power".

בשנת 2015, החל מרסיאנו לשחק בתפקיד חוזר בתור הבלש מרקו דיאז על סדרת המקור של נטפליקס "קשר דם".

בשנת 2017, למרסיאנו היה תפקיד משנה בסרט המקורי של נטפליקס בהיר כמנהיג כנופיה בשם "פויזן".

בפברואר 2022 לוהק מרסיאנו לתפקיד בסדרת הטלוויזיה "סוכן הלילה".

## חיים אישיים
מרסיאנו הוא ממוצא קובני, ודובר ספרדית שוטפת.

בשנת 2006, מגזין "פיפל" דירג אותו במקום השביעי ברשימה השנתית של "הגברים הסקסיים ביותר בחיים".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי פלורידה
קטגוריה:מיאמי: אישים
קטגוריה:אמריקאים ממוצא קובני
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת טוליין
קטגוריה:אמריקאים שנולדו ב-1973
אליפות אירופה בכדורסל 3x3 ירושלים (2023)

**[[גביע אירופה בכדורסל 3x3]]** לשנת 2023 היה גביע אירופה השמיני בכדורסל 3x3 שהתקיים בירושלים, ישראל בהשתתפות 12 הנבחרות הטובות באירופה שהעפילו מדירוג פיב"א ומארבעה טורנירי מוקדמות. האליפות התקיימה בין 5 ל-7 בספטמבר, וזכו בה  בגברים ו בנשים.

## מבנה התחרות
בשלב הבתים חולקו הנבחרות ל-4 בתים בני 3 קבוצות כל אחד. כל נבחרת פגשה פעם אחת כל קבוצה בבית, בסך הכל 2 משחקים. בסיום שלב הבתים העפילו 2 הראשונות בכל בית לרבע הגמר, ממנו החלו הקבוצות לשחק בשיטת נוקאאוט, ברבע, בחצי וגמר. שתי המפסידות בשלב חצי הגמר נפגשו למשחק על מדליית הארד.

## טורניר הגברים
### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## טורניר הנשים
### שלב הבתים
#### בית א'

#### בית ב'

#### בית ג'

#### בית ד'

### שלב הנוקאאוט

## ישראל בתחרות
בפעם השלישית בהיסטוריה, אחרי בוקרשט 2014 ופריז 2021, השתתפו שתי נבחרות ישראל (לגברים ונשים) בגביע אירופה, ושתיהן העפילו כמארחות.

נבחרת הגברים השתתפה בגביע אירופה בפעם הרביעית, אך הודחה בשלב הבתים לאחר הפסדים 10–21 לאוסטריה ו-19–22 ל. סגל הנבחרת כלל את חואקין שוכמן, נתנאל ארצי, גיל בני ותומר אסייג, והמאמן היה מאיר טפירו.

נבחרת הנשים השתתפה בגביע אירופה בפעם השלישית, אך הודחה בשלב הבתים לאחר הפסדים 13–15 לגרמניה ו-18–22 איטליה. סגל הנבחרת כלל את אליסה בארון, דרו אדלמן, הדר חדד ואופיר קסטן רז, והמאמנת הייתה לירון כהן.

## הערות שוליים

קטגוריה:אליפות אירופה בכדורסל 3x3
קטגוריה:תחרויות כדורסל ב-2023
קטגוריה:ירושלים: תחרויות ספורט
קטגוריה:2023 בישראל: כדורסל
לילי קראוס

**לילי קראוס** (3 באפריל 1903 – 6 בנובמבר 1986) הייתה פסנתרנית הונגרייה ממוצא יהודי. הייתה ידועה בשל ביצועיה של יצירות של מוצרט ושל בטהובן. במלחמת העולם השנייה הייתה כלואה במחנה כליאה של היפנים באי ג'אווה. אחרי המלחמה קראוס היגרה לניו זילנד, שם היא קיבלה אזרחות.

בגיל 17 קראוס התחילה ללמוד באקדמיה ע"ש פרנץ ליסט ובגיל 17 היא נרשמה לקונסרבטוריון של בודפשט, שם היא למדה יחד עם זולטן קודאי ובלה ברטוק. בשנות ה-30 של המאה ה-20 היא המשיכה ללמוד אצל סוורין איזנברגר, אצל אדוארד שטוירמן בווינה ואצל ארתור שנאבל בברלין.

קראוס הופיעה בארץ ישראל.

## קישורים חיצוניים

## הערות שוליים

קטגוריה:פסנתרניות הונגריות
קטגוריה:פסנתרניות יהודיות
קטגוריה:מהגרים לניו זילנד
קטגוריה:הונגריות שנולדו ב-1903
קטגוריה:הונגרים שנולדו ב-1903
קטגוריה:נפטרות ב-1986
קטגוריה:הונגרים שנפטרו ב-1986
דגל בוגנוויל

**דגל בוגנוויל** (בטוק פיסין: **plak bilong Bogenvil**) הוא דגלו של האזור האוטונומי של בוגנוויל בפפואה גינאה החדשה. זה אומץ במקור בשנת 1975 על ידי הרפובליקה של צפון שלמה.

## עיצוב וסמליות
[שמאל|ממוזער|גברים מסוראקן חובשים [אופה (כובע)|אופה , כיסוי ראש המייצג את המעבר לבגרות והפך מאוחר יותר לסמל הלאומי של בוגנוויל]]
על פי חוק הדגל, הסמל וההמנון של בוגנוויל 2018, הדגל מורכב מ"תיאור של אופה המונח מעל דיסקיות קונצנטריות של שחור ולבן על שדה כחול קובלט ". האופה הוא כיסוי ראש מסורתי שנלבש על ידי גברים בוגנוויליאנים כסמל לבגרות. הדיסקית השחורה "מייצגת את צבע העור הייחודי של בני בוגנוויל", בעוד הדיסק הלבן מייצג את הקאפקאפ, סמל מסורתי של סמכות עשוי דר. 24 המשולשים שווי-הצלעות הירוקים בתוך הקאפקאפ מסמלים את "חשיבות האדמה לעם הבוגנווילי" והשדה הכחול מייצג את האוקיינוס. יחס הגובה-רוחב של הדגל הוא 2:3.

## היסטוריה
הדגל עוצב על ידי ג'ונתן ומוזס האוויני. הוא הונף לראשונה באראווה  ב-1 בספטמבר 1975, במהלך חגיגות העצמאות של הרפובליקה של צפון שלמה הבלתי מוכרת. הוא נבחר בתחרות ארצית שהתקיימה במשך חודשים רבים ב-1975. חבר השופטים שמונה על ידי האספה המחוזית של בוגנוויל כלל את ג'ון מומיס, חבר בפרלמנט של פפואה גינאה החדשה, פיטר סיסיאו, נשיא מועצת העיר אראווה, וליאו הנט מממשלת מחוז בוגנוויל.

כסמל לבדלנות, הדגל נאסר בתחילה על ידי ממשלת פפואה גינאה החדשה. בינואר 1976 נסגר בית ספר יסודי באי בוקה בשל הנפת הדגל. עם זאת, הדגל נשמר על ידי מחוז צפון שלמה לאחר שילובה מחדש של הרפובליקה בפפואה גינאה החדשה בשנת 1976. חוק הסמלים המחזויים 1978 העניק מעמד רשמי לדגל והפך את השימוש בו למטרות מסחריות לעבירה. מאוחר יותר אישר חוק הדגל, הסמל וההמנון של ממשלת בוגנוויל האוטונומית אישר מחדש את מעמדו הרשמי של הדגל. הוא גם יצרה עבירה חדשה של שימוש, הצגה, השמדה או פגיעה בדגל מתוך כוונה לבזות אותו, עם קנס מרבי של 10,000 קינה  והגדלה של הקנס על שימוש מסחרי לא מורשה למקסימום של 100,000 קינה לתאגידים.

## ראו גם

* דגל פפואה גינאה החדשה

## הערות שוליים

בוגנוויל
בוגנוויל
סמל בוגנוויל

**סמל בוגנוויל** הוא סמלו רשמי של האזור האוטונומי של בוגנוויל בפפואה גינאה החדשה.

הסמל מתאר תוף גרמוט מסורתי, מקלות תיפוף וכיסוי הראש המסורתי אופה , המופיע גם בדגל בוגנוויל. הוא אומץ בתחילה ב-1978 עבור מחוז צפון שלמה, ונשאר בשימוש גם כשהאזור האוטונומי של בוגנוויל נוצר ב-2002.

## ראו גם

* סמל פפואה גינאה החדשה

## הערות שוליים

בוגנוויל
בוגנוויל
נחל גדנ"ע

**נחל גדנ"ע**  הוא יובלו הקטן של נחל רחם. הוא יורד מהמצוק הדרומי-מערבי של מכתש תמנע לכיוון העמק בו עובר נחל רחם.

הנחל קרוי על שם חוות הגדנ"ע בבאר אורה. דרך עתיקה עוברת לאורך הנחל עד שפכו של הנחל בנחל רחם.

בנחל התרחש ב-1968 אסון המוקש בבאר אורה בו מסתננים ירדנים הניחו מוקש מתחת לאוטובוס מטיילים ורצחו 2 יהודים.

## תוואי הנחל
ראשיתו של הנחל באזור הר גדנ"ע. מאזור ההר הוא יורד בין קירות סלעי גיר לעבר עמק נחל רחם. בהמשך מתחתר הנחל מתחת לסלעים העשויים גיר.

## צמחיית הנחל
בסביבת הנחל צומחים שיחי צלף סחוס.

## הערות שוליים

קטגוריה:הערבה
גדנ"ע
המנון בוגנוויל

**בוגנוויל שלי** (באנגלית: **My Bougainville**) הוא המנון האזור האוטונומי של בוגנוויל בפפואה גינאה החדשה. ההמנון אומץ רשמית בשנת 2018. הוא מושר ללחן של "השיר של אוסטרליה" , אותו הלחין קרל לינגר .

הוא קיבל מעמד רשמי במסגרת חוק הדגל, הסמל וההמנון של בוגנוויל משנת 2018.

## מילים

## ראו גם

* המנון פפואה גינאה החדשה

## קישורים חיצוניים

* בוגנוויל שלי (קולי)
* בוגנוויל שלי / השיר של אוסטרליה (תזמורת)

## הערות שוליים

בוגנוויל
ויל סטיל

**ויליאם סטיל** (בצרפתית: **William Still**; נולד ב-14 באוקטובר 1992 בברן-לאלו שבצרפת) הוא כדורגלן ומאמן כדורגל בלגי-אנגלי.

## קריירה כמאמן
סטיל שימש כעוזר מאמן בקבוצות לירסה, בירסחוט, סטאד ריימס וסטנדרד לייז'. במשך תקופה קצרה אף שימש כמאמן ראשי בבירסחוט במסגרת ליגת העל הבלגית.

ב-13 באוקטובר 2022, כאשר שימש כעוזר מאמן ריימס מליגת העל הצרפתית, פוטר אוסקר גארסיה מתפקידו כמאמן הקבוצה, וסטיל מונה למאמן זמני. לאחר רצף של חמישה משחקים ללא הפסד, מונה למאמן הקבוצה עד לתום עונת 2022/2023.

ב-10 ביוני 2024 מונה למאמנה של לאנס מליגת העל הצרפתית וחתם על חוזה לשלוש עונות.

## קישורים חיצוניים

## הערות שוליים

קטגוריה:מאמני כדורגל בלגים
קטגוריה:מאמני כדורגל אנגלים
קטגוריה:מאמני סאות'המפטון
קטגוריה:בלגים שנולדו ב-1992
קטגוריה:אנגלים שנולדו ב-1992
המלחמה האנגלו-צרפתית (1557–1559)

**המלחמה האנגלו-צרפתית** בשנים 1557–1559 הייתה חלק מהמלחמה האיטלקית בשנים 1551–1559. בעקבות התבוסה הצרפתית בקרב סן קנטן (1557) נכנסה אנגליה למלחמה. בתגובה, הצרפתים הטילו מצור על קאלה. בעקבות כישלון באמצע 1557, התקפה מחודשת כבשה את המבצרים המרוחקים של ניוליי ו-Rysbank וקאלה הייתה נצורה.

## אירועים
ב-1 בינואר 1558, החלוץ הצרפתי הטיל מצור על Sangatte ועל Fréthun Nielles, וחיל הצבא ביצר את פורט ריסבן למחרת. ב-3 בינואר עברה הארטילריה לפורט ניוליי ב-Rysbank. תומאס, לורד וונטוורת', המום לחלוטין מהתקפת המחץ, מסר את מפתחות העיר לצרפתים ב-7 בינואר. השלל שנטלו הצרפתים היה יותר ממה שקיוו לו: מזון לשלושה חודשים וכמעט 300 רובים.

עד מהרה נפלו גם ההגנות האנגליות של גינס והאמס. אנרי השני, מלך צרפת הגיע לקאלה ב-23 בינואר 1558. צרפת כבשה מחדש את השטח האחרון שאיבדה במלחמת מאה השנים ושמה קץ למאתיים שנות לחימה בין אנגליה לצרפת. הממשל הצרפתי החדש ביצע תיחום יעיל במיוחד של הגבול, יצר חלוקה חדשה של אדמות חקלאיות, ארגן מחדש את 24 הקהילות, ובנה מחדש כפרים וכנסיות. לא נגרם נזק לתושבים האנגלים: לאחר לילה די לא נוח הם נשלחו תחת ליווי לסירות הממתינות וניתן להם מעבר בטוח מעבר לתעלת למאנש.

באנגליה היה הלם וחוסר אמון על אובדן הטריטוריה היבשתית האחרונה הזו. האגדה מספרת שכמה חודשים לאחר מכן המלכה מרי, על מיטת דווי, אמרה לגבירותיה: "כשאמות ואנותח, ימצאו את פיליפ וקאלה רשומים על ליבי".

## תוצאה
שלום קאטו-קמברזי (1559) אישר שהצרפתים ישמרו על כיבושיהם באזור קאלה.

## הערות שוליים

קטגוריה:המלחמות האיטלקיות
קטגוריה:מלחמות אנגליה
קטגוריה:מלחמות צרפת
קטגוריה:יחסי הממלכה המאוחדת – צרפת
שריר הצחוק

**שריר הצחוק** הוא משרירי הבעת הפנים. הוא נמשך מהחיתולית מעל בלוטת מיצד האוזן, וחודר לזווית הפה.

שריר הצחוק לא סימטרי אצל אנשים מסוימים, והדבר גורם לזווית הפה להיראות עקומה בזמן החיוך.

## מבנה השריר
שריר הצחוק יוצא מהחיתולית מעל בלוטת מיצד האוזן, עובר אופקית קדימה בשטח שריר הפלטיסמה , ומוכנס לעור בזווית הפה. השריר הוא צרור צר של סיבים, רחב במקור ומשתנה בהמשך בגודלו ובצורתו. שטח שריר המלעס מכסה אותו חלקית.

כמו כל שרירי הבעת הפנים, לתנועות שריר הצחוק אחראי עצב הפנים. הענף הספציפי של שריר הצחוק שנוי במחלוקת, כאשר יש חוקרים שמשייכים אותו לענף הלסתני השולי של עצב הפנים  ואחרים משייכים אותו לענף בוקאלי של עצב הפנים .

שריר הצחוק מחזיר את זווית הפה ויוצר חיוך. בחיוך ישנה תנועה נוספת, המרימה את השפתיים בפעולת שרירי הזיגומאטיקוס  וגורמת לקמטים סביב העיניים באמצעות שריר העין החוגי.

שריר הצחוק נמצא רק בהומיננאים והוא אינו קיים אצל מיעוט משמעותי של אנשים. הוא עשוי להיות א-סימטרי  אצל אנשים נוספים, מה שגורם לחיוך שלהם להיראות עקום.


קובץ:Risorius animation small.gif|מיקום שריר הצחוק


## קישורים חיצוניים

* PTCentral

## הערות שוליים

קטגוריה:שרירי הראש